cyanic-selkie/wikianc huggingface dataset:
MS «Lindenes»
Motorkutteren ble bestilt av Ingvald Opedal i 1941 og trafikkerte Sørfjorden som arbeidsrutebåt mellom Odda, Tyssedal og Zinken på Eitrheimsneset. Båten ble også brukt til utleie - den lengste turen skal ha gått til Trondheim i 1946. Båten har også vært brukt som losbåt og isbryter. I 1950 ble styrehuset flyttet fram og dekkssalongen ble større. Arbeidskyssen opphørte rundt 1973, Lindenes hadde sin siste dag i arbeidsrutetrafikk nyttårsaften 1976. I 1980 ble båten solgt til Bjørvika Skipsselskap AS i Oslo, hvor skøyta har vært benyttet som charterbåt. I 2014 ble båten oppført på Riksantikvarens liste over verneverdige fartøy. I 2015 ble skuta kjøpt av MS Lindenes AS for 650 000 kroner og ført tilbake til Odda 1. mai 2015.
Liste over kommuner i delstaten Nayarit
Den meksikanske delstaten Nayarit består av 20 kommuner (municipios):
Henri Laurent
Henri Laurent (født 1. april 1881, død 14. februar 1954) var en fransk fekter som deltok i de olympiske leker 1900 i Paris. Laurent kom på tredjeplass i fekting med kårde for fektmestere under OL 1900 i Paris. Landsmannen Albert Ayat vant konkurransen og ble olympisk mester foran Émile Bougnol. Det var 54 fektere fra seks nasjoner som deltok i konkurransen.
Vinderup kommune
Vinderup kommune er en tidligere dansk kommune i Ringkjøbing amt. Kommunen ble dannet ved kommunalreformen i 1970, men ved regionreformen 2007 ble den innlemmet i Holstebro kommune i Region Midtjylland.
Tidsdeling
Innen informasjonsteknologi betegner tidsdeling konseptet om at én enkelt datamaskin tilsynelatende utfører flere ting samtidig. Det gjøres ved å dele prosessortid mellom de ulike brukerne og/eller prosessene.
Fordi de tidligste datamaskinene var svært dyre i drift, var det ikke mulig å tillate at én bruker brukte én datamaskin hele tiden. Man fant ut at «dødtiden» datamaskinen hadde ved å vente på informasjon fra brukeren kunne brukes til noe fornuftig, som f.eks. å la andre brukere utnytte denne «dødtiden».
Kinanda
Kinanda er et musikkalbum med Stella Mwangi. Albumet ble utgitt den 17. juni 2011.
RS 50 «Osloskøyta»
RS «Osloskøyta» (RS 50) er en tidligere redningsskøyte som ble bygget for Redningsselskapet av K. Christensen & Co. i Risør i 1940. Den var den trettende av i alt fjorten skøyter i Bjarne Aas-klassen som ble bygd for Redningsselskapet.
I en kort periode etter 2.verdenskrig fungerte «Osloskøyta» som mobilt legekontor i Finnmark.
Alexander Kristoff
Alexander Kristoff (født 5. juli 1987) er en norsk syklist for Uno-X Pro Cycling Team. Han ble profesjonell fra 2010-sesongen for det amerikanske sykkellaget BMC Racing Team. Blant hans største meritter i karrieren er seier i de to monumentene Milano–Sanremo (2014) og Flandern rundt (2015), fire etappeseire i Tour de France (to fra 2014, en i 2018 og 2020) og bronse fra De olympiske leker i 2012. I 2017 ble han europamester og tok sølv i VM, og ble dermed den første syklist til å ta medalje i både OL, VM og EM for profesjonelle.
Aaskov kommune
Aaskov kommune er en tidligere dansk kommune i Ringkjøbing amt. Etter regionreformen i 2007 er den innlemmet som en del av nye Herning kommune i Region Midtjylland.
Alexander Kristoff
Karriere
Kristoff er sønn av sportsjournalisten Pål Thomassen og gynekolog Anne Kristoff. Som niåring flyttet Kristoff til Stavanger fra Oslo, og startet med sykling. Stefaren, Stein Ørn, var den som fikk ham interessert i sykling, og Ørn har siden vært Kristoffs trener. Kristoff syklet først for Stavanger Sykleklubb, deretter for det danske laget Glud & Marstrand Horsens (2006), før han gikk over til Team Joker Bianchi.
Mette Mestad
Mette Mestad (født 19. november 1958) er en norsk tidligere skiskytter. I 1984 vant hun verdenscupen sammenlagt.
Alexander Kristoff
Karriere
Som 16-åring vant han Ungdoms-NM og tok fjerdeplass i Ungdoms-OL. I 2007 ble han som 19-åring norgesmester i landeveisritt ved å slå Thor Hushovd i spurten. Kristoff har tre gull i NM for junior. I 2012 vant han sin første seier som profesjonell syklist, da han vant etappe 3a i De Panne-Koksijde.
Aaskov kommune
De største tettstedene i Aaskov er Sdr. Felding (1553 innbyggere) og Kibæk (2557 innbyggere).
Alexander Kristoff
Karriere
Som én av fire nordmenn ble han tatt ut til å sykle landeveisrittet under Sommer-OL 2012 i London. Etter å ha gått i brudd tidlig, vant han spurten i sin gruppe bak tetduoen. Dermed vant han bronsemedaljen under landeveisrittet på lekenes første offisielle konkurransedag.
Kristoff ble topp 10 i tre av de største klassikerne på vårparten 2013, med 8.-plass i Milano–Sanremo, fjerdeplass i Flandern rundt og niendeplass i Paris–Roubaix. Under Tour of Norway fulgte han opp med to etappeseire. Kristoff tok sin første WorldTour-seier da han vant den femte etappen av Sveits rundt den 12. juni 2013. Han vant 2. etappe i Tour des Fjords 2013.
I 2014 ble han den første norske rytter til å vinne et av de fem monumentene, da han vant Milano–Sanremo. Han vant også flere etapper og sammenlagt i Tour des Fjords Under Tour de France vant han to etapper. Før sesongen var over gikk han også til topps i Vattenfall Cyclassics.
Et av hans store mål for sesongen var monumentene Milano–Sanremo, Flandern rundt og Paris–Roubaix. Kristoff kjørte knallgodt videre våren 2015, og var nære med å kopiere triumfen i Milano–Sanremo fra året før. Det ble til slutt en sterk andreplass, kun slått av tyskeren John Degenkolb. Etter andreplassen i Milano-Sanremo kjørte Kristoff flere klassikere og tok en respektabel niendeplass i Gent–Wevelgem 2015, et løp hvor hans lojale hjelperytter Luca Paolini gikk av med seieren. Etter Gent-Wevelgem gikk Alexander Kristoff til topps i tredagersrittet De Panne-Koksijde.
Suksessuken fortsatte for Kristoff da han onsdag etter gikk til topps i semi-klassikeren Scheldeprijs. Dette var Kristoffs tredje seier på under en uke, og var hans ellevte seier for 2015-sesongen. I alt vant han 20 seire.
Kristoff har fortsatt med flere sterke spurtseire. Han fokuserte på landslagsoppdrag 2017, hvor han tok sølvmedalje i VM i Bergen etter at Peter Sagan vant spurten. Spesielt i Frankfurt har han vært sterk, med seier 2014, 2016, 2017 og 2018. Han åpnet Tour de France 2020, det første store etapperittet etter koronavirusavbruddet, med seier på første etappe.
Colin Hay
Colin James Hay (født 29. juni 1953 i Saltcoats i Skottland) er en skotsk-australsk sanger som er best kjent som vokalist i Men at Work.
I en alder av 14 flyttet han sammen med familien til Australia. I 1978 møtte han Ron Strykert som han startet en duo med. De startet bandet Men at Work sammen med Jerry Speiser, John Rees og Greg Ham. Bandet gav ut albumet Business as Usual i 1981.
Etter bruddet med Men at Work i 1985, gav Colin Hay ut flere solo-albumer, inkludert Looking for Jack og Wayfaring Sons som ble store kommersielle suksesser.
Hay er gift med sangeren Cecilia Noel og er onkel til Sia Furler, vokalist i gruppen Zero 7. Senere har Hay hatt opptredener i TV-serien Scrubs, hvor også noen av hans sanger er spilt, som for eksempel «Beautiful World», «Waiting For My Real Life to Begin» og «Overkill».
São Francisco (elv)
São Francisco er en 2 914 km lang elv i Brasil som har sitt utspring i fjellkjeden Serra da Canastra i delstaten Minas Gerais. Elva er den fjerde lengste i Sør-Amerika. Den renner nordover gjennom delstatene Minas Gerais og Bahia, følger grensen til Pernambuco før den vender østover og renner ut i Atlanterhavet på grensen mellom delstatene Sergipe og Alagoas nordøst i Brasil. Elva er farbar for mindre skip opp til demningen Paulo Afonso som ligger på grensen mellom Alagoas og Pernambuco.
Jalal-Abad
Jalal-Abad (også skrevet Dzhalal-Abad, Jalalabad og Jalalabat) (kirgisisk: Жалалабат, Dzjalalabat) er det administrative og økonomiske sentrum i Jalal-Abad-provinsen i det sørvestre Kirgisistan. Byen har en befolkning på omtrent 75 000. Den ligger i den nordøstre delen av Ferganadalen.
Eidskog Fotball
Herrelaget spiller i 4. divisjon. De spilte i 3. divisjon i 2012-sesongen og berget plassen, men valgte å trekke laget før 2013-sesongen. Kvinnelaget spiller også i 4. divisjon. I 2008 vant de sin avdeling i 4. divisjon og vant deretter kvalifisering til opprykk mot Linderud-Grei Toppfotball (LGT) og Stabæk Fotball Kvinner.
Supercoppa italiana
Supercoppa italiana (norsk: den italienske supercupen) er en italiensk fotballturnering over én kamp, hvor vinneren av Serie A møter vinneren av Coppa Italia. Den ble første gang spilt i 1988, da AC Milan vant over UC Sampdoria. Hvis det er samme lag som vinner både cupen og ligaen, er det laget som tapte cupfinalen som deltar i supercupen.
Vinnere
* = Kom på andre plass i cupfinalen
Narkotika
Narkotika er et juridisk fellesnavn for illegale rusmidler. Det defineres som ulovlige, rusgivende substanser. Hvilke rusmidler som kategoriseres under narkotikabegrepet og hvorvidt disse kan gi straffereaksjoner ved bruk og besittelse varierer mellom stater.
Betegnelsen ble opprinnelig kun brukt om anestesimidler, men i narkotikalovgivningen kom den til å omfatte alle forbudte rusmidler. I denne utvidede betydningen viser betegnelsen til midler med svært ulik virkning, og er derfor ansett som upresis fra et farmakologisk synspunkt. Populær bruk av betegnelsen påvirkes av, men sammenfaller ikke alltid med den juridiske.
Det er en politisk uenighet om ansvaret for samfunnets reaksjon overfor befatning med mindre mengder narkotika til eget bruk skal overføres fra justissektoren til helsevesenet. Motstandere mener at straff har en preventiv virkning og at narkotikabruk er et strafferettslig problem. Reformister argumenterer at avkriminalisering gir en lavere terskel for brukere av illegale rusmidler til å be om hjelp, som resulterer i færre overdoser.
FNs høykommissær for menneskerettigheter oppgir at over 30 land og 50 jurisdiksjoner har avkriminalisert ulike former for narkotikabruk per juni 2022, med mål om å sikre behandling og hjelp til personer med rusmiddelavhengighet og andre brukere av illegale rusmidler ved å fjerne trussel om straff.
Historie og etymologi
Begrepet stammer fra det greske ordet narkotikos, som betyr «nummende» eller «bedøvende». Ordet ble opprinnelig brukt om midler som kan gi narkosis, «dyp søvn». I medisinsk betydning ble narkotika først benyttet om opium; tørket plantesaft fra opiumsvalmuen (papaver somniferum).
Økende og skadelig bruk av opiater fra siste halvdel av 1800-tallet førte til motreaksjoner i flere land – forbud og straff mot rekreasjonell rusmiddelbruk – kun medisinsk bruk skulle tillates. Fra begynnelsen av 1900-tallet ble det innført en narkotikalovgivning i en rekke land. Kokain ble inkludert i narkotikalovgivningen da det i likhet med opiater var blitt et økende problem. Senere ble også bruk av andre rusmidler, blant annet cannabis, omfattet av lovgivningen. Forbudet ble i løpet av 1900-tallet utvidet til de fleste rusmidler med unntak av koffein og nikotin. Det ble innført et forbud mot alkoholholdige drikkevarer i 1910- og 1920-årene i enkelte nasjoner; alkoholtypen etanol ble legalisert og regulert kort etter.
Begrepet narkotika utviklet seg fra å være en betegnelse om midler med en bestemt virkning til å definere alle forbudte rusmidler. Den utvidet betydningen gjør at begrepet nå omfatter midler med svært ulik virkning og er ansett som upresist fra et farmakologisk synspunkt.
I den vestlige verden begynte en liberalisering av narkotikapolitikken i 1970-årene, og pågår fremdeles på 2000-tallet. De mest omtalte eksemplene er Nederland, som avkriminaliserte cannabis i 1976, og Portugal, som i 2001 ble det første europeiske landet til å avkriminalisere bruk og besittelse av alle rusmidler, samt gi tilbud om helsebehandling til personer med rusmiddelavhengighet uten å i tillegg gi dem straffereaksjoner.
Lovgivning i Norge
Hvilke rusmidler som er illegale i Norge reguleres gjennom Legemiddelverkets narkotikaliste. Denne listen omfatter tradisjonelle rusmidler, men inneholder også en rekke rusgivende legemidler. Disse legemidlene er lovlige dersom de tas i medisinsk hensikt, som foreskrevet av lege, og anses ikke da som narkotika – legemidlene blir derimot ulovlige og anses som narkotika dersom de ikke tas i medisinsk hensikt slik foreskrevet av lege.
Alle rusmidler med unntak av koffein, nikotin og etanol er forbudt i Norge og regnes som narkotika. Når det gjelder etanol er kun alkoholholdige drikkevarer med under 60 volumprosent etanol tillatt; hjemmebrent over denne grensen er forbudt og kan straffes med bot og fengsel.
Norske middelalderkirker i stein
Det finnes en rekke norske middelalderkirker i stein. De første steinbygningene i Norge var kirker, og sagaene forteller at de skal være reist i 1000-årene. Ingen av disse er bevart. De eldste bevarte er Moster kirke i Bømlo kommune, Værnes kirke i Trøndelag og deler av Stavanger domkirke, da spesielt den øvre delen av skipet. Disse er reist i begynnelsen av 1100-årene. Det ser ut som om de fleste norske kirkene ble bygget mellom ca. 1150 og 1250. Da var en stor del av behovet dekket og en bygget gjerne ut og utvidet de eldre kirkene, spesielt ble korene gjort lengre.
Narkotika
Lovgivning i Norge
Norge innførte det første forbudet mot rusmidler i 1913 da Stortinget vedtok opiumsloven; lov om inn- og utførsel av opium. Den hadde liten praktisk betydning ettersom både opiater og kokain allerede var underlagt reseptplikt i Norge. Loven ble ansett som et uttrykk for internasjonal solidaritet med Haagkonvensjonen fra 1912, og inneholdt ingen straffebestemmelse. Stortinget vedtok i 1928 en ny opiumslov; det ble innført straffebestemmelse med bøter eller fengsel i inntil seks måneder for overtredelser av loven.
Norske middelalderkirker i stein
Det er vanlig å dele steinbygningene fra denne perioden i to: Bygninger fra 1100-årene og begynnelsen av 1200-årene blir kalt romanske mens de som er bygget i siste del av 1200-tallet og senere i middelalderen blir kalt gotiske. Disse stiltrekkene kan en se i de ornamentale detaljene og i formen på arkitektoniske detaljer blant annet portaler, vinduer, pilarer, buer og hvelv.
Bakgrunn
Omkring 1300 kirkebygg ble reist på 1100-1200-tallet i det som Øystein Ekroll kaller landets første byggeboom. Av disse var rundt 1000 stavkirker og rundt 300 steinkirker (160 av desse eksisterer). I Sverige finnes det 900 og i Danmark 1800 steinkirker. Klima, økonomiske forhold og tradisjon for trebygging er trolig årsaker til at det i Norge hovedsakelig ble reist kirker av treverk. Steinkirkene ble oppført i byene, langs kysten og i rike jordbruksområder på Østlandet og i Trøndelag. Av de opp mot 300 steinkirkene reist i middelalderen var 58 i byer og kaupanger (Bergen alene hadde 19), og 9 av disse er eksisterer i dag. På Sunnmøre ble det reist minst syv steinkirker, tre av disse i det regionale senteret Borgundkaupangen og fire helt ute ved kysten (Åheim, Giske kirke, Ulstein, Herøy) - ingen i fjordbygdene. I enkelt sentra i fjorddistriktene ble det reist steinkirker, for eksempel er hovedkirken i Aurland (Vangen kyrkje) i stein, mens de mindre kirkene, Undredal stavkirke og Flåm kirke er i tre. Fra slutten av 1100-tallet ble det reiste flere store steinkirker, trolig inspirert av Nidarosdomen: Tingvoll, Saksehaug, Alstadhaug (i Skogn) og Stiklestad. Fra midten av 1200-tallet Olavskirken i Bergen (domkirken), Avaldsnes, Aurland, Dale (i Luster) og Voss kirker reist.
Narkotika
2021: Rusreformen
Forslaget Rusreformen ble lagt frem av Erna Solbergs regjering den 19. februar 2021. Reformforslaget innebar at bruk og besittelse av mindre mengder narkotika til eget bruk ikke lenger skulle være straffbart. Narkotikasalg skulle derimot fremdeles være straffbart, altså kun en avkriminalisering av mindre mengder narkotika til eget bruk. Et mindretall på Stortinget (43,8 %) stemte for rusreformen, og et flertall som besto av Arbeiderpartiet, Senterpartiet og Fremskrittspartiet (56,2 %) stemte imot. Forslaget gikk dermed ikke gjennom.
Norske middelalderkirker i stein
Bakgrunn
I Norge ble på 1100-tallet ikke oppført bolighus av stein. På andre halvdel av 1100-tallet ble det reist mange kirker i stein og disse var trolig oppført av stormenn. Kirker på steder med residens for adel er nokså sikkert privatkirker, også kalt høgendeskirker, blant annet Sola ruinkirke, Hove kirke (Vik i Sogn), Giske kyrkje (Sunnmøre), Austrått borgkapell (Ørlandet) og Alstahaug kirke.
Narkotika
2021: Rusreformen
Til tross for at Stortinget ikke vedtok en generell avkriminalisering av befatning med mindre mengder narkotika til eget bruk, var det derimot tverrpolitisk enighet om at det var lite hensiktsmessig å straffe tungt rusmiddelavhengige for slike overtredelser. I den forbindelse utstedte riksadvokat Jørn Sigurd Maurud våren 2022 nye retningslinjer for behandling av saker der personer med rusmiddelavhengighet har vært i besittelse av narkotika til eget bruk. De nye retningslinjene ble beskrevet av Høyre-politiker og farmasøyt Sveinung Stensland som en «de facto avkriminalisering».
Norske middelalderkirker i stein
Murverket
En kan også se utviklingen i middelalderen i måten murene er utført. De middelalderske bruddsteinsmurverkene har to typer. En tidlig type fra 1100-årene og en senere fra 12-1300-årene. Disse kalles også for romansk og gotisk murverkstype. Det ble brukt naturstein inntil midten av 1200-årene da en fikk teglstein, antakelig fra Danmark. Hvor og når den opprinnelig kom vet en ikke, og der er få spor etter den. Det ble også produsert tegl i Norge da det er funnet rester av teglovner i Oslo, i Tønsberg og i Østfold ved Valdisholm. Sannsynligvis har tegl og naturstein blitt brukt side om side i samme bygning.
Narkotika
2021: Rusreformen
Stortinget behandlet i juni 2023 et representantforslag fra Miljøpartiet De Grønne om legalisering av cannabis. Forslaget mottok kun støtte fra Venstre, som vil si at et mindretall (6,5 %) stemte for forslaget, og et flertall (93,5 %) stemte imot – cannabis forble dermed narkotika ifølge norsk lov.
Norske middelalderkirker i stein
Murverket
Den viktigste steintypen var kleberstein. Den ble brukt i hjørner, portaler, vindusomramninger og andre dekorative detaljer på bygningene. Spesielt ble dette brukt i Vest- og Midt-Norge. Det fantes to typer en hard, grønnstein eller grønnskiferen, og en myk. Den harde er brukt i Stavanger domkirke og Nidarosdomen. På Østlandet brukte en granitt langs kysten av Vestfold og Østfold, mens det rundt Mjøsa ble brukt mest lokal kalkstein. På Hadeland og Ringerike ble lokal sandstein mest benyttet, med innslag av kalkstein. I Trøndelag og Nord-Norge ble det også brukt lokal marmor i en del kirker. Til søylene i Nidarosdomen ble på 1200-tallet hentet mye marmor på Roan. I Hordaland og Sogn var kleberstein vanlig fra tidlig 1100-tall. I Namdalen og Nord-Norge ble det særlig brukt kleberstein (som finnes blant annet på Sømna) fint steinhoggerarbeid. I Bergen ble teglstein brukt i begrenset omfang, men utenfor Bergen ikke i det hele tatt. På Selja i Nordfjord ble det brukt kvaderstein av olivin som finnes lokalt. I Møre og Romsdal ble det brukt lokal marmor (gulaktig og grovkornet) og kvaderstein av stort format, mens det ikke er brukt kleberstein. Etter midte av 1200-tallet ble det ikke bygget i stein i Møre og Romsdal. I Bergen ble det nesten ikke brukt marmor. I Stavanger domkirke ble grønnskifer brukt til dekorasjoner og Sørbø kyrkje er bygget samme type stein fra Rennesøy.
Til steinkirker ble det brukt kalkmørtel som oftest ble brent lokalt. Ved restaurering fra rundt 1900 har det blitt brukt sementmørtel som er mindre egnet blant annet fordi forfall ikke vises i form av sprekker på overflaten. Kalkmørtel er ikke tilgjengelig kommersielt og i 2021 ble det satt i gang arbeid med å produsere kalkmørtel etter opprinnelig metode.
Utbredelse av middelalderkirker
Det skal ha vært rundt 300 steinkirker i Norge. Omkring halvparten av disse er bevart i en eller annen form.
Mange av middelalderens bevarte kirker ligger på ute landsbygdene, mens bykirkene er nesten forsvunnet. Norske middelalderbyer var små. Kanskje var det kun 50-60 steinkirker tilsammen i slike strøk, men blant de som er bevart finner vi noen av hovedverkene i norsk middelalderarkitektur, som Nidarosdomen, Stavanger domkirke og Mariakirken i Bergen.
Etter reformasjonen i 1537 ble flere av bykirkene revet, noe som pågikk opp mot 1890-tallet. Blant annet gikk alle kongsgårdskirkene og tre av fem domkirker tapt på denne tiden, selv om rester etter noen slike kirker blir bevart som ruiner. I Bergen forsvant fem kirker i senmiddelalderen og rundt reformasjonen: Martinskirken, Hallvardskirken, Mikaelskirken i Vågsbunnen, Allehelgenskirken og Steinkirken (også kalt Columbakirken). Nikolaikirken, Peterskirken og Laurentiuskirken i Bergen er kjent som ruiner. Apostelkirken i Bergen ble revet rundt 1530. Mesteparten av Kristkirkene på Holmen i Bergen ble revet 1531.
Årsaken til de store bygningsmessige endringene som skjedde på 1800-tallet var den nye loven om kirker og kirkegårder som kom i 1851. Der ble det fremsatt krav om at kirkene skulle romme 3/10 av den voksne befolkningen. Det resulterte i at mange kirker måtte utvides. I mange tilfeller valgte man også å bygge helt nye kirker, og da ble gjerne den gamle kirken revet. Noen ble imidlertid reddet gjennom at de ble kjøpt av private eller Fortidsminneforeningen.
Ved markedsplassene Vangen (Aurland i Sogn), Kinsarvik (Hardanger) og Levanger ble det reist steinkirker; mens ved de mindre kaupangene Lusakaupang (Kaupanger i Sogn) og Vågan (Lofoten) ble det bygget trekirker.
Bevarte kirker
Det finnes ca. 160 middelalderkirker i stein som er helt eller delvis bevart. Diise finnes på en egen liste. Mange av kirkene er ombygget eller gjennoppbygget og disse har lite bevart fra middelalderen.
Takrørøyenstikker
Takrørøyenstikker er en øyenstikker som tilhører familiegruppen storlibeller, (Aeshnidae).
Utbredelse
Takrørøyenstikker har østlig utbredelse i Europa. Den ble vitenskapelig beskrevet som Aeshna osiliensis, og finnes i østersjøområdet, i Baltikum og øst i Skandinavia. Den ble etter hvert betraktet som et synonym til Aeshna serrata som har hovedutbredelsesområdet sitt i Sibir. Det er små forskjeller mellom disse artene. Det er ingen forbindelse mellom populasjonen av A. serrata i Sibir og A. osiliensis ved østersjøen. Det er usikkert om dette kan være en egen art eller en variant (synonym). Den ble registrert fra det sørøstlige Norge, første gang i 1995.
Utseende
Takrørøyenstikker er en stor øyenstikker. Vingespennet er omtrent 110 millimeter. Vingene holdes i en rett vinkel ut fra kroppen i hvile.
Levevis
Takrørøyenstikker lever i næringsrike grunne vann og innsjøer med mye vegetasjon. De kan også finnes ved brakkvann ved kysten.
Hannene forsvarer sitt revir, mot andre øyenstikkere. Han oppholder seg mye av tiden i reviret, men kan også ta seg noen turer ut av reviret. Hunnene lever mer i vegetasjonen nær vannet. Paringen skjer i et paringshjul, ofte et lite stykke fra vannet.
Takrørøyenstikker har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Utviklingen tar to år eller enda noe lengre. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
NAFTA
North American Free Trade Agreement, NAFTA (Accord de libre-échange nord-américain, ALÉNA; spansk: Tratado de Libre Comercio de América del Norte, TLCAN) var en påstått frihandelsavtale mellom USA, Canada og Mexico. Avtalen ble iverksatt 1. januar 1994, og var en forlengelse av den tidligere mellom USA og Canada fra 1989.
Mixes (Kylie Minogue)
Mixes er et remixalbum av den australske sangeren Kylie Minogue, utgitt av Deconstruction Records den 3. august 1998 i Storbritannia. Albumet ble først utgitt på vinyl, og ble senere gitt ut på CD som et dobbelalbum på grunn av høy etterspørsel. Mixes debuterte på 63.-plass på den britiske albumlisten, og lå på listen i en uke.
NAFTA
President Donald Trump satte i gang reforhandling av avtalen etter at han kom til makten i 2017, og fra 1. juli 2020 ble avtalen erstattet med United States–Mexico–Canada Agreement.
Mixes (Kylie Minogue)
Sporliste
* «Too Far» (Brothers in Rhythm Dub Mix) ble ikke tatt på vinyl utgaven.
Zjengisj Tsjokusu
Pobeda (kirgisisk: Zjengisj Tsjokusu, russisk: Pik Pobedy, «Seierstoppen») er et fjell på grensen mellom Kirgisistan og Folkerepublikken Kina. Det rager 7 439 meter over havets overflate, og ble først besteget av den sovjetiske fjellklatreren Vitalij Abalakov i 1956. Fjellet er det høyeste i fjellkjeden Tian Shan og dermed det høyeste i Kirgisistan.
11 (musikkalbum)
11 er det tiende studioalbumet utgitt av singer-songwriter Bryan Adams. Albumet ble gitt ut gjennom Polydor Records den 17. mars 2008. 11 var første gang Adams gav ut ny musikk siden Colour Me Kubrick i 2005, og det første studioalbumet på fire år, siden Room Service. Adams, Jim Vallance, Eliot Kennedy, Gretchen Peters, Trevor Rabin og Robert John «Mutt» Lange var oppgitt som produsenter og låtskrivere. I tråd med tidligere utgivelser fra Adams var temaet på albumet i hovedsak fokusert på kjærlighet, romantikk og forhold. 11 fikk blandede anmeldelser fra musikkritikerne.
Det ble gitt ut tre singler fra albumet: «I Thought I'd Seen Everything», «Tonight We Have the Stars» og «She's Got a Way», som alle ble gitt ut i fysisk format på verdensbasis. Albumets første singel var den eneste som gjorde det bra, med listeplasseringer på topp 50, 100 og 200-lister i Europa og Canada. Hverken «Tonight We Have the Stars» eller «She's Got a Way» havnet på noen lister. Adams ble nominert til en Juno Award i kategorien «Beste Artist» i 2009 for dette albumet.
AUSFTA
AUSFTA (Australia–United States Free Trade Agreement) er en frihandelsavtale mellom USA og Australia som ble modellert etter The North American Free Trade Agreement (NAFTA). Avtalen trådte i kraft den 1. januar 2005. Avtalen ble signert 18. mai 2004 i Washington D.C.
11 (musikkalbum)
Albumet havnet på topp 10-lister i elleve land rundt verden, inkludert Canada (albumet solgte like under 10,000 kopier i løpet av den første uken), Storbritannia, Tyskland, Danmark og Sveits. 11 var også på topp 20 i tre andre land, med minst suksess i Frankrike, hvor albumets høyeste plassering var 157.-plass. Albumet solgte en halv million kopier, og blir regnet som en kommersiell fiasko når den settes opp mot Adams' tidligere salgstall.
Historie
Som med sitt forrige album, Room Service, ble store deler av albumet produsert mens han var på turné. Ifølge Jim Vallance, som var med på å skrive noen av sangene, gjorde moderne teknologi og utstyr det mye enklere å spille inn albumet. Albumet ble spilt inn mens Adams var på turné, og brukte da tiden mellom konserter og oppvarming på innspillingen. Vallance og Adams spilte vanligvis inn albumet backstage eller på et hotellrom med lite utstyr, som de vanligvis hadde med seg på turnéer. I hovedsak ble innspillingene gjort på fridager hvor det ikke var planlagt noen konserter. Adams nevnte i et intervju at når de spilte inn sanger, satt de opp madrasser mot vinduene, og kjørte mikrofonen gjennom toalettet.
11 skulle egentlig være en akustisk innspilling, og Adams ønsket å søke seg inn mot en "soft-hard tilnærming", som den man hører i The Who sin musikk. Siden albumet ble spilt inn over en lengre periode mens Adams turnerte, begynte noen av de akustiske sangene å vokse på ham, som førte til at de ble endret. Adams kunne spille inn i et par timer, før han gikk på scenen. «Det gjorde det litt mer interessant for meg å turnere» sa han i etterkant. Adams, som aldri har laget et helt akustisk album, bestemte seg for å droppe planen etter å ha sett et akustisk band varme opp for ham under en av hans konserter. Han mente selv at han ikke ville klare å lage et slikt album, og bli fornøyd med resultatet.
Tema
Hovedtemaet i albumet er ifølge Adams «søken etter noe». Meningen bak spor nummer fire, «Oxygen», handler om hva en person trenger for å overleve. Med andre ord, «Personen du er med gir deg den luften du trenger for å puste», og dreier seg om den spesielle personen du må ha i livet ditt. Albumets første singel, «I Thought I'd Seen Everything» handler om å være åpen. Temaet i «Broken Wings» handler om "noen som lærte meg å fly", en metafor for å stole på noen som kan få deg til å tro på deg selv. «Something to Believe In» er basert på liv og død, mens «Walk On By» advarer lytteren om å ikke stole hundre prosent på noen. Som med andre album avsluttes dette med en melankolsk sang. Det var meningen at «Something to Believe In» skulle være den sangen, men det ble ikke albumets siste spor. «Flowers Gone Wild» handler om det samme som to av Adams sine sanger fra begynnelsen av 1980-tallet, «Cover Girl» og «The Best Is Yet To Come», og er basert på den avdøde Dorothy Stratten, men handler også om folk som ikke får oppfylt sine behov, som blir presset frem av media og som ifølge Adams mister sitt moralske kompass. Adams forklarte videre at «det er en slags ny kjærlighetsaffære med en gammel historie, om hvordan man bruker opp kjendiser og forlater dem når vi er ferdige.»
Kritikk
11 fikk blandet respons fra kritikere. Musikkanmelder Chris Jones fra BBC skrev positivt om 11 i sin anmeldelse, og konkluderte med at det var et kraftig album, selv om Adams sin stemme fremstod som uentusiastisk på enkelte spor. Det kanadiske nettstedet Jam! ga albumet 3 av 5 stjerner. Anmelderen Darryl Stedan skrev at sangtekstene var forutsigbare og i stor grad klisjé, og at albumet virkelig ikke hadde noen mening. Ryan Wasoba fra det alternative ukentlige magasinet Houston Press skrev positivt om albumet, og nevnte at det som var bra med platen var at den var forsiktig, ikke obskøn og lett å fordøye. I en annen positiv anmeldelse i Daily Mail skrev Adrian Thrills at albumets høydepunkt var «Oxygen», og kommenterte på at musikken til en viss grad lignet på Bob Dylans. Amy O'Brian fra The Vancouver Sun skrev også generelt sett positivt om albumet. Til tross for kritikk mot at albumet var fullt av klisjéer, hadde dårlige tekster, og veldig standard og kjente melodier, konkluderte hun med at "albumet er klisjé og ikke noe nytt, men det er også den største sjansen Adams har på å få en hit dette tiåret."
Stephen Thomas Erlewine fra allmusic ga albumet to av fem stjerner, og skrev at Adams fremdeles holdt fast på gamle klisjéer, og at musikken var lite original. Matt O'Leary fra Virgin Media kritiserte Adams for å ikke endre sin stil, og skrev at albumet var lite annerledes fra tidligere utgivelser. O'Leary ga albumet 2 av 5 stjerner. The Sunday Times sin anmelder, Steve Jelbert, skrev; "Med elleve studioalbum har rockeren fra Canada returnert med et album totalt uten overraskelser som lett kunne blitt laget med et dataprogram." Han fortsetter med å kritisere albumet for tekstenes kjedelig metaforer, og beskylder Adams for å ha prøvd å kopiere U2 sin basslinje. Han konkluderte derimot med at albumet var bedre enn Lenny Kravitz sin siste utgivelse, It Is Time for a Love Revolution.
Listeplasseringer
11 var Adams sitt første studioalbum på 4 år, siden Room Service i 2004. I løpet av den første uken solgte albumet like under 10,000 kopier i Canada, og debuterte dermed med en førsteplass på Canadian Albums Chart. Albumet holdt seg på listen i fire uker. Dette var første gang siden Waking Up the Neighbours i 1991 at Adams presterte å komme på toppen av den canadiske topplisten. I USA debuterte albumet som nummer 80 på Billboard 200 den 31. mai 2008, og holdt seg på listen i fire uker. 11 var Adams sitt første studioalbum siden 18 til I Die som kom inn på topp 100 i USA. 11 holdt seg lenger inne på topplistene i USA og Canada enn Room Service. På European Top 100 Albums toppet 11 på 3.-plass, og holdt seg på listen i hele ti uker. Albumet nådde syvendeplass på Independent Albums Chart, og holdt seg på listen i fem uker. Under Juno Awards i 2009 ble Adams nominert til "Årets Artist" på grunn avlbumet.
Internasjonalt var albumet en kommersiell suksess, og toppet lister i to land, India og Sveits. Albumet lå også på topp 10-lister i flere land, inkludert Storbritannia, Sveits , India , Tyskland , Østerrike, Danmark, Portugal og Nederland. Det var i Frankrike at albumet hadde minst suksess, hvor det havnet så lavt som 157.-plass på top 200-listen. Sveits var det mest suksessfulle landet, hvor 11 ikke bare toppet listen, men også presterte å holde seg inne på listen i 13 uker før den falt ut fra 81.-plass. Albumet ble sertifisert til gullplate i Sveits og Danmark etter å ha solgt over 15,000 kopier. Albumet solgte over en halv million kopier på verdensbasis.
Den første singelen, «I Thought I'd Seen Everything» ble kun gitt ut som en nedlastbar singel i Storbritannia den 17. mars 2008. Den offisielle utgivelsesdatoen for singelen i USA ble den 1. mars 2008, og den viste seg å være ganske populær på Hot Adult Contemporary Tracks, hvor den havnet på 21.-plass. I Canada ble singelen offisielt gitt ut gjennom radio i mars 2008. Sangen havnet på 47.-plass på Canadas Hot 100. «Tonight We Have the Stars», den andre singelen, ble gitt ut som en digital singel den 6. juni 2008. Den tredje og siste singelen, «She's Got a Way» ble gitt ut i september, og havnet ikke på noen lister i Europa eller Nord-Amerika.
Turné
Adams la ut på turnéen "11 concerts, 11 cities" i støtte for albumet, og hadde, som navnet på turnéen sier, 11 konserter på 11 dager i 11 land. Noen av konsertene var intimkonserter hvor Adams spilte et akustisk sett med kun sin gitar og sitt munnspill. Konserten i London var den 11. mars 2008 på St. James' Church i Piccadilly. Den siste konserten ble holdt i København, Danmark den 17. mars. Adams fortsatte å reklamere for albumet sitt etter turnéen var slutt, da med en akustisk turné med Foreigner og Rod Stewart. I et intervju senere ble Adams spurt hvilken sang han syntes hørtes best ut akustisk;
Spor
Original CD
Deluxe-utgave
Personell
11 personer jobbet på albumet
Peder Inge Furseth
Peder Inge Furseth (født 14. desember 1961) er en norsk sosialøkonom med doktorgrad i sosiologi. Han er professor i innovasjon ved Handelshøyskolen BI.
Furseth underviser, forsker og leder næringslivsnettverk ved Handelshøyskolen BI hvor han har vært ansatt i full tid siden år 2000.
Resistência Nacional Moçambicana
RENAMO ble grunnlagt som en antikommunistisk politisk organisasjon sponset av den hvite minoritetsregjeringen i Rhodesia i 1975 etter Mosambiks uavhengighet og etableringen av en marxist-leninistisk, tungt sovjetiskstøttet ettpartistat. André Matsangaissa, en tidligere hærkommandant i FRELIMO, var den første lederen av RENAMO. Den hvite minoritetsregjeringen i Rhodesia fryktet at FRELIMO-regjeringen i Mosambik ville gi ly til militante medlemmer av ZANU for å styrte dens regjering. Matsangaissa ble drept av regjeringssoldater 17. oktober 1979 i Sofala–provinsen. Etter en voldelig arvefølgerstrid ble Afonso Dhlakama den nye RENAMO–lederen. I løpet av borgerkrigen i Mosambik i 1980-årene, fikk RENAMO også støtte fra Sør-Afrika og USA som så på FRELIMO-regjeringen som en sovjetisk satellittstat. RENAMO–opprørere ble ofte anklaget for utstrakt brutalitet og brudd på menneskerettighetene rettet mot sivilbefolkningen.
Peder Inge Furseth
I 2009 fremla Furseth skarp kritikk av Innovasjon Norge, og uttalte blant annet at organisasjonen burde legges ned, da det meste av pengene går til distriktsutvikling uten nytenkning.
Resistência Nacional Moçambicana
Den sørafrikanske regjeringen gikk med på å stoppe finansieringen av RENAMO dersom den mosambiske regjeringen utviste medlemmer av African National Congress som levde der i eksil. Dette ble godtatt, men apartheid-regimet fortsatte å kanalisere finansielle og militære ressurser til en permanent fredsavtale ble inngått i 1992.
Kultur- und Kongresszentrum Luzern
Kultur- und Kongresszentrum Luzern (KKL) er en konsertarena og kongressenter i Luzern, Sveits.
Det multifunksjonelle kulturhuset har en rekke fasiliteter, deriblant en 1892-seters konsertsal. Bygningen ble oppført tidlig på 1930-tallet, men ble ombygd og renovert i perioden 1992-1998.
Markion
Markion av Sinop (gresk: Μαρκίων Σινώπης; født ca 85, død ca. 160) var en betydningsfull figur i tidlig kristendom, og kjent som grunnleggeren av en kristen bevegelse som hadde en del likhetstrekk med gnostisismen. Hans teologi avviste guddommen beskrevet i de jødiske skriftene og Den hebraiske Bibelen, og skilte ut Jesus Kristus’ far som den sanne Gud. Kirkefedrene fordømte Markion, som ble bannlyst av den tidlige kristne ortodoksi. Han utga sin egen liste over bøker i Det nye testamente, noe som ble en katalysator i prosessen med å utvikle en bibelsk kanon for Det nye testamente ved å tvinge den tidlige kirke til et gjensvar på Markions krav. I katolsk kirkehistorie betegnes Markion som erkekjetter, men han fikk likevel stor betydning for ettertiden, ettersom hans lære ble et viktig tema i tidlige kristne forsvarsskrifter. I liberale teologiske kretser er Markion delvis blitt rehabilitert som en slags oldkirkelig reformator.
Liv og virke
Markion ble født før 100 e.Kr. (som oftest angis: ca. 85 e.Kr.) i handelsbyen Sinop ved Svartehavet. Ifølge kirkelige legender ble han utstøtt fra den lokale menigheten (der hans far angivelig var biskop) for å ha forført en jomfru; denne legenden kan imidlertid være en allegori, med jomfruen som et symbol på kristenheten. Omkring år 135 reiste han til Roma og donerte en betraktelig sum penger (200.000 sesertier fra sin virksomhet som skipsreder) til den lokale menigheten. Her ble han kjent med gnostikeren Cerdo eller Kerdon og utviklet sin egen teologi. I 144 ble han angivelig ekskommunisert; pengegaven ble returnert, og Markion grunnla sin egen menighet. Markions omfattende reisevirksomhet førte til at læren hans utbredte seg raskt i hele området rundt Middelhavet. Markion døde sannsynligvis før keiser Marcus Aurelius besteg tronen i 161. På keiser Konstantins tid ble markionittene forfulgt, også i områder der de var mer tallrike enn andre kristne grupperinger. Selv i privathus ble det forbudt å holde markionittiske gudstjenester. Markionittiske gudshus (som merkelig nok bar navnet «synagoger») ble ødelagt, og jordeiendommer konfiskert. Mange markionitter sluttet seg til manikeismen, og fra og med 500-tallet eksisterte det ikke lenger noen egne markionittiske menigheter. Det er et omstridt tema hvorvidt stridighetene mellom katolske og markionittiske kristne gjorde det enklere for islam å vinne fotfeste.
Betydning for ettertiden
På Markions tid og i lang tid etterpå benyttet de kristne ingen annen bibel enn Det gamle testamente i ulike oversettelser. Markion var den første som satte sammen en egen kristen kanon. Denne bestod av et evangelium og 10 brev som ble tilskrevet Paulus. (Ifølge Tertullianus var det Markion som «oppdaget» Paulus' brev til galaterne.) Markion tok ikke med Det gamle testamente i sin kanon av hellige skrifter. Markions arbeid på dette området fungerte som en pådriver for at også katolske kristne skulle utforme en egen kanon av spesifikt kristne skrifter, noe som skjedde først i det 4. århundre, da Athanasius av Alexandria fastla hvilke skrifter som skulle inngå i Det nye testamente.
Norgesmesterskapet i fotball for menn 1925
Norgesmesterskapet i fotball for menn i 1925 ble vunnet av Brann etter finaleseier 3–0 over Sarpsborg den 18. oktober. Målscorere for Brann var Alexander Olsen, som scoret i det 12. minutt, og Finn Berstad som scoret i det 69. og i det 76. minutt. 10 000 tilskuere overvar kampen som ble spilt på Fredrikstad stadion i Fredrikstad. Dommer var Fridtjof Johansen fra Holmestrand. Dette var andre gang Brann vant et norgesmesterskap.
Branns vinnerlag: Hugo Hofstad, John Johnsen, Odd Rasmussen, Johan Greve, Alexander Olsen, Kaare Kongsvik, Folke Kirkemo, Arthur Jensen, Bjarne Johnsen, Finn Berstad og Herbert Lunde.
Sarpsborgs lag: Bjarne Klavestad, Henry Hansen, Arne Ludvigsen, Thorstein Simensen, Alf Hansen, Brede Wass, Ole Grasto, Georg Olsen, Hertvig Hansen, Alf Simensen og Per Holm.
1. runde
Brann, Drafn, Frigg, Hamar, Kvik, Lillestrøm, Lyn, Odd, Ready, Sarpsborg, Trygg, Urædd, Ørn og Aalesund fikk walk over.
4th Dimension
I 1993 introduserte 4D Server en "klient/server versjon" av 4th Dimension. 4D er opprinnelig et Apple Macintosh-produkt, men siden 1995 har også 4D hatt støtte for Microsoft Windows.
4Ds produktlinje har siden ekspandert til en SQL frontend, en integrert kompilator og flere plugins for å øke produktiviteten og utseendet. Noen av de mer brukbare plugins inkluderer 4D Write (tekstbehandling), 4D Draw (vektorgrafikkshåndtering), 4D View (regnearksfunksjonalitet) og 4D Internet Commands (mulighet for å legge til internettrelaterte funksjoner i databasen). Det finnes også over 100 tredjeparts-plugins, både fritt og kommersielt tilgjengelig.
I de senere årene har populariteten omkring bruken av 4D som en webserver blitt større. Å ha både webserver og kompilerte applikasjoner i ett gir utviklerne mulighet til å skape websider med høyt tilpasningsnivå.
4D publiseres av det franske bolaget 4D SA, og databasen distribueres internasjonalt av såvel lokale datterbolag som frittstående distributører.
Lowell
Lowell er en by i Middlesex County i den amerikanske delstaten Massachusetts. Næringslivet består av omfattende tekstil-industri, i tillegg til kjemisk og elektronisk industri. Tidligere var byen kjent for den store bomullsindustrien. Det meste av bomullsproduksjonen er forlengst flyttet til Sørstatene.
Ved folketellingen i 2010 hadde byen 106 519 innbyggere.
Tommy Mottola
Tommy Mottola (født 14. juli 1949 i The Bronx, New York City) er tidligere president i plateselskapet Sony Music. Han var gift med den amerikanske sangerinnen Mariah Carey, og er nå gift med den meksikanske sangerinnen Thalía.
Sasha Pivovarova
Sasha Pivovarova, russisk Александра Пивоварова - Aleksandra Pivovarova (født 21. januar 1985 i Moskva) er en russisk supermodell.
Hun studerte kunsthistorie da hennes venn og senere ektefelle, fotografen Igor Vishnyakov, tok bilder av henne og presenterte for IMG, hvor hun så ble antatt. Hennes første oppdrag var for Prada, som brukte henne i seks sesonger etter hverandre. I mai 2007 var hun cover på Vogue og snakket der om sin kjærlighet til kunst og litteratur. I 2008 var hun på Pirellis kalender.
Farman F.60 Goliath
Farman F.60 Goliath var et passasjerfly bygget av Farman Aviation Works fra 1919. Flyet hadde stor betydning for opprettelse av tidlige flyselskaper og dannelsen av den sivile flytrafikken i Europa etter Første verdenskrig.
Konstruksjon og utvikling
Goliath var opprinnelig tegnet i 1918 som tungt bombefly istand til å frakte 1 000 kg bombelast innen en radius på 200 km. Det hadde en konvensjonell konstruksjon med fast understell. Vinger og kropp i trekonstruksjon, kledd med duk og utstyrt med to Salmson Z.9 motorer. Det var en enkel og lett konstruksjon. Vingene var rektangulære med samme profil i hele vingens lengde.
Som bombefly ble det bygget vel 200 eksemplarer før krigen var slutt i november 1918, men Farman regnet med at da det ble slutt på behovet for bombefly og ble det heller ingen kjøpere til sitt nye fly. Ikke desto mindre så han at dette store kasse-lignende skroget lett kunne modifiseres og innredes som passasjerfly. Den sivile luftfarten var i sin spede begynnelse etter første verdenskrig med behov for fly spesielt konstruert for den nye transportformen. Med sitt nye kabinarrangement kunne Goliath frakte 12 til 14 passasjerer med store vinduer til alle. Salmson motorene kunne erstattes med andre typer (Renault, Lorraine) hvis det var et ønskemål fra kunden. Om lag 60 F.60 Goliath ble bygget.
Varianter
Goliath ble bygget i 14 versjoner med ulike motorer
Flyet i bruk
Andre flyvninger ble gjort for å gi Goliath oppmerksomhet. Den 3. april 1919 ble 14 passasjerer tatt til værs til en høyde av 6 200 m Senere, 11. august 1919 fløy en F.60 fra Paris il Casablanca og Dakar, en distanse på mer enn 4 500 km. med 8 passasjerer og ett tonn forsyninger.
Rundt 1920 ble det dannet flere sivile flyselskap i Europa, og de var raske til å sikre seg F.60. Tre franske, ett belgisk og ett tsjekkisk selskap tok flyet i bruk.
Muonioälven
Muonioälven, eller Muonio älv, (finsk: Muonionjoki, meänkieli: Muonionväylä) er ei elv som danner en del av grenselinjen mellom Sverige og Finland som ble etablert ved freden i Fredrikshamn i 1809. Elva munner ut i Torneälven sørøst for Pajala, og er Torneälvens største sidevassdrag.
Elva dannes ved samløpet av Lätäseno og Könkämäälven, som har sine øverste kilder ved Golddajávri i Storfjord kommune i Troms, rundt to kilometer vest for riksgrensa. Lengden inklusive Könkämäälven og dens kilder er 380 kilometer og nedbørfeltet er 14 430 km².
Catherine Jeppsson
Catherine Marie-Louise Jeppsson (født 9. januar 1958 i Helsingborg i Skåne) er en svensk skuespiller.
Baruks bok
Baruks bok er en av de deuterokanoniske bøker i Det gamle testamente. Den angis å være skrevet av Baruk, vennen og hjelperen til den gammeltestamentlige profeten Jeremia. Den kan karakteriseres som en trøstebok i vanskelige tider.
Teksthistorie
Teksten angis i åpningsverset å være skrevet av Baruk, under jødenes babylonske fangenskap på 500-tallet f.Kr., og den er skrevet i samme stil som profetbøkene i GT. Mest sannsynlig er boken skrevet av to (eller flere) forfattere sammen, og har fått sin endelige utforming på 100-tallet f.Kr. eller 100-tallet, muligens så sent som etter Jerusalems ødeleggelse i år 70. Skriftet ser ut til «å være blitt til i en tid som har visse fellestrekk med tiden etter Jerusalems ødeleggelse i 587 f.Kr. og bortføringen til Babylon. Derfor har boken med dikterisk frihet kunnet tillegges Baruk og plasseres i hans tid.»
Boken er trolig skrevet på hebraisk, i alle fall gjelder det kapittel 1;1–3;8, men teksten er bare bevart i sin helhet på gresk.
Innhold
Boken er en analyserende bearbeiding av sorgen over Jerusalems ødeleggelse og bortførelsen til Babylon. Teksten inneholder også bekjennelser av synd, botsbønner og lovprisning. Den fordømmer også babylonernes avgudsdyrkelse, og uttrykker håp om Guds hjelp og frelse for Jerusalem.
Bokens første del (1;15-3;8) er en lang bønn som trolig kan dateres til 2. århundre f.Kr.. Neste del (3;9-4;4) beskriver Gud som den universelle visdom. Siste del (4:5-5:9) omtaler Jerusalem som en enke som sørger over sine tapte barn. Disse tekstene er trolig noe yngre. Deler av boken minner om andre tekster i GT, slik som Daniels bok kapittel 9.
Andre tekster
Det deuterokanoniske skriftet Jeremias brev er i noen håndskrifter inkludert i Baruks bok som et sjette kapittel. I andre håndskrifter er Jeremias brev et selvstendig skrift.
Baruk er også angitt som forfatter av noen andre apokryfiske verk, som ikke tas med i noen kanon: Baruks apokalypse, Tredje Baruk og Fjerde Baruk.